Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 51/15/1101	Bratislava I, 10.7.2015
EEČ : 2-8-186-2015

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
ktorého obsahom je, že obvinený voj XXXXX uhradil poškodenému voj. XXXXX škodu spôsobenú trestným činom vo výške 270,- euro, ktorú poškodený XXXXX prijal a obvinený XXXXX sa s poškodeným dohodli, že obvinený zaplatí sumu vo výške 500,- euro, 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ Galanta pod spisovou značkou ORP-838/1-VYS-GA-2014.
XXXXX prokuratúry Bratislava I v trestnej veci proti obv. voj. XXXXX za prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zákona, takto

r o z h o d o l   :

I.

	Podľa § 220 odsek 1 Trestného poriadku 

v trestnej veci obv voj. XXXXX za prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1  Trestného zákona, ktorého sa dopustil  na tom skutkovom základe, 

že

si v presne nezistenom čase dňa 23.10.2014 z izby č. 205 Vojenského útvaru 1049 Sereď, bez použitia násilia zadovážil údaje z platobnej karty OTP Banky Slovensko, a.s., číslo 6761 1154 3576 5633, patriacej vojakovi XXXXX a následne prostredníctvom zadovážených údajov z platobnej karty bez vedomia jej majiteľa a fyzickej prítomnosti platobnej karty neoprávnene uskutočnil v dňoch od 23.10.2014 do 05.11.2014 internetové transakcie u obchodníka www.nike.sk spolu vo výške 270,- euro, z osobného účtu poškodeného XXXXX, číslo 8631501/5200, vedeného v OTP Banka Slovensko, a.s. so sídlom Bratislava, Štúrová ulica č. 5, čím poškodenému XXXXX bytom Banská Štiavnica, Dolná ulica 868/20, spôsobil škodu spolu vo výške 270,- euro. 

schvaľujem zmier

medzi obv. voj. XXXXX, nar,  	XXXXX, bytom XXXXX-Mazorníkovo, ulica 9. mája č. 2145/36 a

pošk. voj. XXXXX, nar. XXXXX, bytom Banská Štiavnica, Dolná č. 898/20, 

uzavretý medzi nimi písomne dňa 03.07.2015,

ktorého obsahom je, že obvinený voj XXXXX uhradil poškodenému voj. XXXXX škodu spôsobenú trestným činom vo výške 270,- euro, ktorú poškodený XXXXX prijal a obvinený XXXXX sa s poškodeným dohodli, že obvinený zaplatí sumu vo výške 500,- euro, 

II.

Súčasne podľa § 215 odsek 1 písmeno g) Trestného poriadku v spojení s § 220 odsek 1 Trestného poriadku trestné stíhanie 

obv. voj. XXXXX, nar,  XXXXX, bytom XXXXX-Mazorníkovo, ulica 9. mája č. 2145/36, príslušníka Ozbrojených síl Slovenskej republiky,

za prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1  Trestného zákona, ktoré bolo na Okresnom riaditeľstve Policajného zboru v Galante, Odbor kriminálnej polície vedené pod spisovou značkou ORP-838/1-VYS-B1-2014, ktorého sa mal obvinený dopustiť na  tom skutkovom základe, že
si v presne nezistenom čase dňa 23.10.2014 z izby č. 205 Vojenského útvaru 1049 Sereď, bez použitia násilia zadovážil údaje z platobnej karty OTP Banky Slovensko, a.s., číslo 6761 1154 3576 5633, patriacej vojakovi XXXXX a následne prostredníctvom zadovážených údajov z platobnej karty bez vedomia jej majiteľa a fyzickej prítomnosti platobnej karty neoprávnene uskutočnil v dňoch od 23.10.2014 do 05.11.2014 internetové transakcie u obchodníka www.nike.sk spolu vo výške 270,- euro, z osobného účtu poškodeného XXXXX, číslo 8631501/5200, vedeného v OTP Banka Slovensko, a.s. so sídlom Bratislava, Štúrová ulica č. 5, čím poškodenému XXXXX bytom Banská Štiavnica, Dolná ulica 868/20, spôsobil škodu spolu vo výške 270,- euro. 

z a s t a v u j e m ,

pretože sa schválil zmier medzi obvineným a poškodeným.

Odôvodnenie: 
Vyšetrovateľ Okresného riaditeľstva PZ v Galante uznesením  pod sp. zn.. ORP-838/1-VYS-B1-14 dňa 19.01.2015 v zmysle § 199 odsek 1 Tr. por. začal trestné stíhanie za prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona a následne uznesením toho istého čísla zo dňa 11.03.2015 v zmysle § 206 odsek 1 Tr. por. vzniesol  obvinenie voj. XXXXX na vyššie uvedenom skutkovom základe. 

	Po skončení vyšetrovania predložil vyšetrovateľ vyšetrovací spis s návrhom na zmier. 

	V priebehu vyšetrovania boli vykonané výsluchy obv. voj. XXXXX, pošk. XXXXX a boli zabezpečené i listinné dôkazy, vzťahujúce sa k predmetnému skutku.

	Obv. voj. XXXXX spáchanie skutku priznal a uviedol, že peniaze chel poškodenému vrátiť skôr, ale mu to nevychádzalo. Poškodenému následne nahradil škodu 270,- euro dňa 14.11.2014. 

Poškodený voj. XXXXX vypovedal, že z obvineným býval na jednej izbe vo vojenskom útvare VÚ 1049 Sereď. Dňa 07.11.2014 mu mala nabehnúť výplata a preto išiel na svoj účet cez internet banking, kde zistil, že mu z účtu vedeného v OTP Banke za obdobie od 23.10.2014 do 05.11.014 bolo zrealizovaných viacero transakcií na účet stávkovej kancelárie Nike spolu vo výške 270,- euro. Následne sa mu XXXXX ku skutku priznal a prisľúbil vrátenie peňazí, čo však v dohodnutom termíne neurobil a preto podal na neho trestné oznámenie. Dňa 14.11.2014 mu obvinený dlžnú sumu vrátil. 

Do spisu boli následne zabezpečené výpisy z hráčskeho účtu obvineného v spol. Nike a výpis z účtu poškodeného Šalyho vedeného v OTP Banke, a.s., z ktorého je zrejmé, že platby v uvedenom období boli zasielané na účet spol. Nike. 

Prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Tr. zákona sa dopustí ten, kto neoprávnene vyrobí, pozmení, napodobní, falšuje alebo si obstará platobný prostriedok alebo elektronické peniaze alebo inú platobnú kartu vrátane telefónnej karty alebo predmet spôsobilý plniť takú funkciu na účel použiť ho ako pravý alebo na taký účel ho prechováva, prepravuje, použije alebo poskytne inému, potresce sa odňatím slobody na jeden rok až päť rokov. 

Podľa § 220 odsek 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
-4-

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 odsek 1 písmeno g) Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Skutok, za ktorý je obvinený stíhaný má znaky vyššie uvedeného prečinu, pričom horná hranica trestu odňatia slobody ustanovená v osobitnej časti Trestného zákona je päť rokov. 

K osobe obvineného poukazujem na skutočnosť, že obvinený voj. XXXXX je nemá záznam v registri trestov. 

Obvinený vyhlásil pri svojom výsluchu v procesnom postavení obvineného, že spáchal skutok, za ktorý je stíhaný, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a určito. Obvinený poškodenému uhradil spôsobenú škodu vo výške 270,- euro. Následne obvinený s poškodeným dňa 03.07.2015 uzavreli zmier, v ktorom sa dohodli o určení sumy na všeobecne prospešné účely vo výške 500,- euro. Uvedenú sumu 500,- euro obvinený dňa 03.07.2015 poukázal na účet Okresnej prokuratúry Bratislava I a táto bola toho istého dňa na tento účet i pripísaná. Súčasne s ďalšími podkladmi bol tunajšej prokuratúre predložený aj písomný  súhlas obvineného a písomný súhlas poškodeného so schválením zmieru.

	Zo zabezpečených dôkazov je zrejmé, že uvedený skutok, za ktorý je obvinený trestne stíhaný bol jednorázovým excesom, následok ktorého bol odstránený uhradením škody poškodenému vo výške 270,- euro.  Obvinený je riadne zamestnaný a doposiaľ nebol súdne trestaný. Sumu 500,- euro možno považovať za dostatočne primeranú, pričom jej výška splní zároveň aj „kvázi sankčný charakter“ pri tomto druhu odklonu od klasického trestného konania ukončeného rozhodnutím súdu, ako dôsledok za spáchaný skutok. 

-5-

Vychádzajúc z uvedených skutočností možno rozhodnutie o schválení zmieru a zastavení trestného stíhania obvineného voj. XXXXX považovať za dostačujúce.

Nadobudnutím právoplatnosti uznesenia o schválení zmieru a zastavení trestného stíhania nastávajú účinky podľa § 9 odsek 1 písmeno e) Trestného poriadku, čo znamená, že voj. XXXXX už za tento skutok nebude možné trestne stíhať, pokiaľ nebude toto rozhodnutie v predpísanom konaní zrušené.

Len čo sa stane vykonateľným toto uznesenie, prokurátorka zabezpečí, aby peňažná suma určená obvineným na všeobecne prospešné účely bola poukázaná adresátom uvedeným v rozhodnutí.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ladislav Sloboda
prokurátor